Cofnodion cyfarfod y Cyngor Cymuned a gynhaliwyd ar ddydd Mawrth 18 Chwefror 2025 yn y Neuadd Bentref.

Presennol; Y Cynghorwyr Clare Rooke, Jannine Edwards, Alan Wilkinson a Gwyneth Davies.

Hefyd yn bresennol oedd y Cyng Wyn Evans.

Derbyniwyd ymddiheuriadau gan y Cyng Christian Pateman, Sheena Duller ac Ifan Jones Evans.

Nid oedd unrhyw faterion yn codi o’r cyfarfod blaenorol. Cytunwyd bod cofnodion y cyfarfod diwethaf yn gofnod cywir a gynigiwyd gan y Cyng Alan Wilkinson ac eiliwyd gan y Cyng Jannine Edwards.

Sedd Wag. Mae posteri sy'n hysbysebu'r sedd wag wedi'u harddangos ar bosteri o amgylch y gymuned. Y dyddiad cau yw yfory, Chwefror 19eg.

Adroddiad Ariannol. Nid oedd unrhyw drafodion ariannol yn ystod y mis diwethaf. Mae’r archwiliadau blynyddol ar gyfer 2021-22,2022-23 a 2024-24 i gyd bellach wedi’u cwblhau gan Archwilio Cymru.

Cynnal y Cardi. Adroddodd y clerc ei fod wedi anfon adroddiad at Cynnal y Cardi ar brosiect Gardd Gymunedol. Teimla’r clerc nad oes digon yn yr adroddiad anfonodd ac mae’n teimlo y byddant yn ôl am fwy o wybodaeth.

Adroddiad gan y Cyng Evans. Dywedodd y Cyng Evans fod yr Annibynwyr wedi gwrthwynebu'r cynnydd arfaethedig o 9.9% yn nhreth y cyngor. Maen nhw'n teimlo y dylai fod yn agosach at y gyfradd chwyddiant o 6.7%. Bydd y Cabinet yn eistedd i drafod a chwblhau'r gyllideb ar 3 Mawrth.

Gohebiaeth. Derbyniwyd e-bost gan Mrs Gill Ogden yn pryderu am gyflwr rhai o'r llwybrau cyhoeddus yn y gymuned. Dywedodd hefyd fod rhai arwyddion llwybrau troed wedi'u difrodi neu ar goll a'i bod am gael rhai newydd yn eu lle.